b'\n_START_ARTICLE_\nSteven Dale Green\n_START_PARAGRAPH_\nSteven Dale Green (2. maj 1985 - 15. februar 2014) var en amerikansk krigsforbryder og tidligere soldat, der deltog i Irakkrigen._NEWLINE_Green voksede op i Seabrook i Texas, og flyttede til Midland i Texas som 14-\xc3\xa5rig. Han droppede ud af gymnasiet i 2002, men opn\xc3\xa5ede \xc2\xabhigh school equivalency\xc2\xbb i 2003. I 2005 blev han indrulleret i den amerikanske h\xc3\xa6r. Han var stationeret i Irak mellem september 2005 og april 2006. I maj 2006 forlod han h\xc3\xa6ren, p\xc3\xa5 grund af en antisocial personlighedsforstyrrelse._NEWLINE_Green er den f\xc3\xb8rste tidligere amerikanske soldat, der er d\xc3\xb8mt under en amerikansk lov, der giver anledning til at civilforf\xc3\xb8lge forbrydelser der finder sted i udlandet._NEWLINE_Han blev d\xc3\xb8mt 7. maj 2009 for sammen med flere medsoldater at have deltaget i en voldt\xc3\xa6gt af Abeer Qassim al-Janabi, en 14 \xc3\xa5r gammel irakisk pige, for derefter at have dr\xc3\xa6bt hende, og for at have dr\xc3\xa6bt pigens mor, far og fem \xc3\xa5r gamle s\xc3\xb8ster, samt sat ild til deres hus, mens han gjorde tjeneste i landsbyen Mahmudiyah i Irak. De forkl\xc3\xa6dte sig som irakere, for at mistanken skulle kastes p\xc3\xa5 opr\xc3\xb8rerne._NEWLINE_Green blev arresteret af FBI den 30. juni 2006, og 10. juli blev fire andre soldater arresteret for den samme forbrydelsen. Medsoldaterne Paul E. Cortez, James P. Barker, Jesse V. Spielman og Bryan L. Howard blev id\xc3\xb8mt lange f\xc3\xa6ngselsstraffe. Den milit\xc3\xa6re anklagemyndighed nedlagte p\xc3\xa5stand om d\xc3\xb8dsstraf. Steven Dale Green blev d\xc3\xb8mt for mord og voldt\xc3\xa6gt og blev id\xc3\xb8mt f\xc3\xa6ngsel p\xc3\xa5 livstid._NEWLINE_Filmen Redacted er baseret p\xc3\xa5 h\xc3\xa6ndelserne i Irak._NEWLINE_Den 15. februar 2014 blev Steven Dale Green fundet h\xc3\xa6ngt i sin f\xc3\xa6ngselscelle.'